iraklixyz/georgian-wikipedia-cleaned huggingface dataset:
დიდი სატივე

დიდი სატივე — სოფელი საქართველოში, ხაშურის მუნიციპალიტეტში (ადმინისტრაციული ერთეული გომი).

მდებარეობს შიდა ქართლის ვაკეზე, მდინარე სურამულას მარცხენა მხარეზე. ზღვის დონიდან 680 მეტრზე. ხაშურიდან დაშორებულია 17 კილომეტრით, გომის რკინიგზის სადგურიდან — 4 კმ-ით. საბჭოთა პერიოდში განვითარებული იყო მემინდვრეობა და მებოსტნეობა. სოფლის ჩრდილო-აღმოსავლეთით დგას ს-ის შუა წლებში აგებული სამების ეკლესია.

დემოგრაფია
2002 წლის აღწერის მონაცემებით სოფელში ცხოვრობს 374 ადამიანი. 2014 წელს კი ფიქსირდება კლება, სოფელში ცხოვრობს 293 კაცი, საიდანაც 144 მამაკაცია, ხოლო 149 ქალი.
ჰართვისის მუხა

ჰართვისის მუხა, კოლხური მუხა — 25-მ-მდე სიმაღლის ხეა და საქართველოს ფლორის ერთ-ერთი იშვიათი, უძველესი სახეობაა; სწრაფმზარდი, მაღალხარისხოვანი მერქნის მქონე დეკორატიული მცენარეა; უმთავრესად გვხვდება დასავლეთ საქართველოში (აფხაზეთი, რაჭა-ლეჩხუმი, სამეგრელო, იმერეთი, გურია, აჭარა); აღმოსავლეთ საქართველოდან კი დღეისათვის მხოლოდ შიდა კახეთიდანაა (ბაბანეური) ცნობილი. საქართველოს გარეთ – შავი ზღვის სანაპირო (მზიმთის აუზიდან გელენჯიკამდე), მცირე აზია, იმიერკავკასია.

იზრდება კოლხეთის ფოთლოვან ტყეში იმერეთის მუხასთან ერთად, თიხნარ, ეწერ, ყომრალ, კარბონატულ, წითელმიწა დაჭაობებულ ნიადაგებზე მთის ქვედა და შუა სარტყლებში 200 მ-დან 1200-1400 მ-მდე სიმაღლეზე ზღვის დონიდან. გვხვდება ერთეულებად ან პატარ-პატარა ჯგუფებად. ზოგჯერ დაბლობებში ქმნის ტყეებს, რომელთა ფართობი ძალიან მცირეა. მრავლდება თესლით და ვეგეტაციურად (ძირკვის ამონაყრით), 2-3 წელში ერთხელ უხვად მსხმოიარობს.
რომის დიდი ხანძარი

რომის დიდი ხანძარი ისტორიკოს ტაციტუსის თანახმად, დაიწყო 64 წლის 18 ივლისის ღამეს და გაგრძელდა 19-ში ცირკუს მაქსიმუსის გარშემო შეჯგუფებულ მაღაზიებში. ვინაიდან იმ პერიოდში რომაელთა უმრავლესობა ხის სახლებში ცხოვრობდა, ხანძარი სწრაფად მოედო მეზობელ უბნებს. სვეტონიუსის მტკიცებით, ხანძარი ექვსი დღე და შვიდი ღამე მძვინვარებდა და მან თოთხმეტი უბნიდან ოთხი სრულიად გაანადგურა, შვიდი კი ძლიერ დააზიანა. ასევე განადგურდა ნერონის სასახლე, იუპიტერის ტაძარი და ვესტას ტაძრის სამსხვერპლო.
სიხშირე

სიხშირე (სიმბოლო: \) — ფიზიკური სიდიდე, რომელიც ახასიათებს პერიოდულ პროცესს და ტოლია დროის ერთეულში შესრულებული სრულ ციკლთა რაოდენობისა. მის შებრუნებულ სიდიდეს რხევის პერიოდი ეწოდება.

განმარტება და ერთეულები
რაიმე პერიოდული პროცესის (მაგალითად, ბრუნვა, რხევა და ტალღა) სიხშირე განიმარტება როგორც დროის ერთეულში შესრულებული ციკლების ოდენობა. ფიზიკის სხვადასხვა დარგებში სიხშირე აღინიშნება ლათინური ასოთი ~ ან ბერძნული ასოთი ~{\}.

სიხშირის ერთეული ერთეულთა საერთაშორისისო სი სისტემაში არის ჰერცი (ჰც, ).

მბრუნავი მექანიკური ხელსაწყოებისა და დანადგარების მოძრაობის დასახასიათებლად ტრადიციულად გამოიყენება აგრეთვე ერთეული ბრუნი წუთში. 60 ბრუნი წუთში 1 ჰერცის ექვივალენტურია.

პერიოდი როგორც წესი, აღინიშნება როგორც , და არის დრო, რომელიც ერთი ციკლის შესრულებას სჭირდება. პერიოდი და სიხშირე დაკავშირებულია როგორც:
 = \{1}{}
 სისტემაში პერიოდის ერთეულია წამი.
ერტა პასკალ ტრუილიო

ერტა პასკალ ტრუილიო (; დ. 13 აგვისტო, 1943, ჰაიტი, ქალაქი პეტიონ-ვილი) — ჰაიტის პირველი ქალი პრეზიდენტი 1990 წლის 13 მარტიდან 1991 წლის 7 თებერვლამდე. დაიბადა მჭედელ თიმოკლეს პასკალისა და მკერავ ლუიზა დიუმორნეს მრავალშვილიან ოჯახში.

განათლება
საშუალო განათლება პეტიონ-ვილის ლიცეუმში მიიღო, შემდეგ სწავლა გააგრძელა გონევის სამართლის სკოლაში და 1971 წელს მიიღო იურიდიული მოღვაწეობის ლიცენზია , ხოლო იმავე წლის 8 ოქტომბერს მან ფიცი დასდო როგორც ადვოკატმა.

კარიერა
1975-1988 ჰაიტის უზენაესი სასამართლოს მოსამართლე.
1988-1990 ჰაიტის უზენაესი სასამართლოს თავმჯდომარე.
1990-1991 ჰაიტის რესპუბლიკის დროებითი პრეზიდენტი.
1991 წლის 7 თებერვალს ხელისუფლება გადასცა კანონიერად არჩეულ პრეზიდენტს ჟან ბერტრან არისტიდს. ახალმა ხელისუფლებამ მას ბრალი დასდო სახელმწიფო გადატრიალების მცდელობაში და 1991 წლის 4 აპრილს დააპატიმრეს თუმცა მეორე დღეს გამოუშვეს საპატიმროდან და ერთი წლით წავიდა ემიგრაციაში. ერტა არის წიგნების ავტორი კანონმდებლობის, ისტორიის და ქალთა უფლებების სფეროში.

ოჯახი
1971 წელს ერტა ცოლად გაჰყვა ისტორიისა და ფრანგულის მასწავლებელს ერნსტ ტრუილიოს. 1987 წელს ერტა პასკალ ტრუილიო დაქვრივდა. ჰყავს ერთი გოგონა — იანთა.
საბინა ბერგმან-პოლი

საბინა ბერგმან-პოლი — (ქალიშვილობის გვარი შულცი, დ. 20 აპრილი, 1946, ქალაქი ეიზენახი) — გერმანიის დემოკრატიული რესპუბლიკის უკანასკნელი სახელმწიფოს მეთაური (5 აპრილი, 1990 - 2 ოქტომბერი, 1990).

კარიერა
გერმანიის დემოკრატიული რესპუბლიკისათვის უმძიმეს პოლიტიკურ პერიოდში, 1990 წლის მარტში არჩეულ იქნა სახალხო პალატის თავმჯდომარედ, ხოლო 5 აპრილს დანიშნეს გერმანიის დემოკრატიული რესპუბლიკის პრეზიდენტად და ეს თანამდებობა ეკავა 1990 წლის 3 ოქტომბრამდე ორი გერმანიის გაერთიანებამდე. გაერთიანების შემდეგ 1990-1991 წლებში იყო გერმანიის განსაკუთრებულ საქმეთა მინისტრი და ბუნდესტაგის წევრი ქრისტიან-დემოკრატიული პარტიის რიგებიდან. 2002 წელს დატოვა ბუნდესტაგის რიგები და ჩამოშორდა აქტიურ პოლიტიკურ ცხოვრებას.
ვუაიერიზმი

ვუაიერიზმი (ფრანგ. — ყურება; — მაყურებელი), იგივე ვიზიონიზმი — სექსუალური აღზნებადობის ფორმა, როდესაც ადამიანი სექსუალურ კმაყოფილებას იღებს სხვა ადამიანთა სექსის აქტის, ადამიანის გახდის ან და სხვა სახის ინტიმური ქმედების თვალთვალისას. ვუაიერიზმის სახეა პორნოგრაფიული ჟურნალებისა თუ ვიდეოების ყურება.

ვუაიერისტი არის ადამიანი, რომელიც ამ საქმით კავდება. ვუაერიზმი ძირითადან გულისხმობს ადამიანთა ფარულად თვალთვალს.
ტრანსფორმატორი

ტრანსფორმატორი (ლათ. — გარდამქმნელი) — სტატიკური ელექტრომაგნიტური მოწყობილობა, რომელიც გამოიყენება ელექტრომაგნიტური ინდუქციის საშუალებით ცვლადი დენის წრედში ერთი ძაბვის მეორე ძაბვად გარდაქმნისთვის, სიხშირის შეუცვლელად და სიმძლავრის მცირე დანაკარგებით.

ტრანსფორმატორი შედგება ერთი ან რამდენიმე კოჭისაგან, რომელზეც დახვეულია იზოლირებული გამტარები და მოქცეულია ერთიან მაგნიტურ ველში. ეს გამტარები დახვეულია მაგნიტურ გულარზე, რომელიც დამზადებულია ფერომაგნიტური მასალისაგან. თუ ტრანსფორმატორი შედგება ერთი კოჭისაგან მას ავტოტრანსფორმატორი ეწოდება.

ტრანსფომატორის მოქმედების პრინციპი დამყარებულია ელექტრომაგნიტური ინდუქციის მოვლენაზე. პირველად კოჭაში ცვლადი დენის გავლისას, გულარში ჩნდება ცვლადი მაგნიტური ნაკადი, რომელშიც, პრაქტიკულად, მხოლოდ გულარის შიგნით არსებობს და ერთნაირია ყველა კვეთაში. ამის გამო ინდუქციის ემ ძალის მყისი მნიშვნელობა პირველადი თუ მეორეული გრაგნილის ნებისმიერ ხვიაში ერთნაირია.

ცხადია, რაც მეტია კოჭას ხვიათა რიცხვი, მით მეტია მასში აღძრული ინდუქციის ემ ძალა და ძაბვა ამ კოჭას ბოლოებზე.
პედოფილია

პედოფილია ( — ბავშვი — სიყვარული) — ფსიქოლოგიური აშლილობა, რომელიც ვლინდება სექსუალური ლტოლვით ბავშვების მიმართ. პედოფილებს ლტოვა უჩნდებათ როგორც პრეპუბერტატულ, ასევე პუბერტატულ ასაკის ბავშვების მიმართ. ბავშვის სქესს არ აქვს დიდი მნიშვნელობა, რადგან ბავშვის მოუმწიფებელი სხეული წარმოადგენს ძლიერ სექსუალურ სტიმულს და მისი როლი ჰგავს ფეტიშის როლს. განსაკუთრებულ ფორმას წარმოადგენს პედერასტია, რომლის დროსაც ლტოლვა მიმართულია მხოლოდ ბიჭებისა და ჭაბუკებისადმი. ზოგჯერ ტერმინით “პედოფილია” აღნიშნავენ სექსუალურ მიდრეკილებას სექსუალური კონტაქტებისადმი ბავშვებთან, მათი სქესის მიუხედავად, ხოლო ტერმინით “ნიმფოფილია” განისაზღვრება მამაკაცების სექსუალური მიდრეკილება მოუმწიფებელი გოგონებისადმი.
სქესობრივი მომწიფება

სქესობრივი მომწიფება, იგივე პუბერტატი — სქესობრივი განვითარების პერიოდი. არის ინდივიდუალური და ვარირებს გარკვეულ ფარგლებში რასობრივი, გეოგრაფიული და სხვა გარემოებების გათვალისწინებით.

გოგოების სქესობრივი მომწიფება საშუალოდ 9-11 წლის ასაკში იწყება და გრძელდება 15-17 წლამდე. ბიჭები, როგორც წესი, უფრო გვიან გადიან ამ პროცესს — 11-12 წლიდან დაახლოებით 16-17 წლამდე. თუმცა, მომწიფების ტემპი განსხვავდება ყველა ადამიანისთვის. პუბერტატის პერიოდის დაწყებისა და მისი დასრულების აღსანიშნავად ასევე მიღებულია ტერმინები პრეპუბერტატი და პოსტპუბერტატი.

სქესობრივი მომწიფებისას ხდება როგორც ფიზიკური, ისე ემოციური და ფსიქოლოგიური ცვლილებები. ფიზიკური თვალსაზრისით, მოზარდებს ბავშვობიდან ზრდასრულობაში გადასვლისას ეცვლებათ სიმაღლე, სხეულის ფორმა, წონა და თმიანობა სხეულზე. ემოციური და ფსიქოლოგიური ცვლილებები ზოგჯერ ფიზიკურ ცვლილებებზე ადრეც კი დგება. ამ ასაკში მოზარდებს განსაკუთრებით უჩნდება თავისუფლებისა და დამოუკიდებლობის სურვილი და მოთხოვნილება, მათ ასევე უვითარდებათ აბსტრაქტულად აზროვნების უნარი, სხვათა თვალსაწიერის გააზრებისა და თვითანალიზის უნარ-ჩვევები.

სქესობრივი მომწიფება საყურადღებოა იმ თვალსაზრისითაც, რომ ამ დროს მოზარდს უყალიბდება დამოუკიდებელი სექსუალური იდენტობა და უჩნდება სექსუალური სურვილები.
დი გრენცბოტენი

„დი გრენცბოტენი“ — პირველი ნაციონალურ-ლიბერალური ჟურნალი. ეს ჟურნალი გამოდიოდა 1841-1848 წწ. ერთხანს ყოველ კვირაში, ხოლო მოგვიანებით კი ყოველ ორ კვირაში.

1841–1848 წლებში ჟურნალს გამოსცემდა იგნაც კურანდა, რომელმაც დააარსა იგი ბრიუსელში. ჟურნალის გამომცემლობა მოგვიანებით 1843 წელს ლაიფციგში, ხოლო შემდეგ კი ბერლინში გადავიდა. 1848 წლიდან მოყოლებული ჟურნალს გუსტავ ფრაიტაგი (1848-დან 1861 წლამდე და მოგვიანებით კვლავაც 1867–1870 წწ.) და იულიან შმიდტი ედგნენ სათავეში. გუსტავ ფრაიტაგი და იულიან შმიდტი თავიანთი ჟურნალისტური მოღვაწეობით ლამის რაიხის დაფუძნებამდე (1871 წ.) განსაზღვრავდნენ „დი გრენცბოტენის“ ეროვნულსა და ლიბერალურ სათქმელს. „დი გრენცბოტენი“ მთელი ამ წლების განმავლობაში წარმოადგენდა გერმანელი ლიბერალურად მოაზროვნე ბიურგერობის ერთ-ერთ მთავარი იდეურ დასაყრდენს.

1849 წელს ავსტრიაში აკრძალეს ეს ჟურნალი.

ჟურნალის დევიზი თავიდან იყო „ცნობის ფურცლები გერმანიისა და ბელგიისათვის“, 1842 წლიდან „გერმანული რევიუ“, 1844 წლიდან „გერმანული პოლიტიკური და ლიტერატურული რევიუ“, ხოლო 1871 წლიდან კი „პოლიტიკის, ლიტერატურისა და ხელოვნების გაზეთი“.
პარაფილია

პარაფილია ( — გარდა, გარეშე; — სიყვარული) — სხვადასხვა სახის გადახრები სექსუალური ნორმებისგან, გამოხატული ფანტაზიებით ან ქმედებებით. დაავადებათა საერთაშორისო კლასიფიკაციის მიხედვით პარაფილიას მიაკუთვნებენ 65 ჯგუფის დიაგნოზს (ფსიქოლოგიური და ქცევის დარღვევა, პიროვნულობისა და მომწიფების ასაკში ქცევის დარღვევა, სექსუალური უპირატესობის დარღვევა).

პარაფილია არ წარმოადგენს სექსუალური ორიენტაციის სახეობას.
ალბუს დამბლდორი

ალბუს პერსივალ ვულფრიკ ბრაიან დამბლდორი (,1881-1997) — „ჰარი პოტერის“ სამყაროს პერსონაჟი. ჰოგვორტსის დირექტორი და უძლიერესი ჯადოქარი. იგი განსაკუთრებულად ცნობილი იყო იმით, რომ 1945 წელს დაამარცხა ბოროტი ჯადოქარი გრინდელვალდი. ალბუსი მასთან თავდაპირველად მეგობრობდა, თუმცა ერთ-ერთი ინციდენტის შემდეგ ისინი დაშორდნენ. გრინდელვალდმა ცხოვრების „ბოროტი“ გზა აირჩია, ხელში ჩაიგდო დიდგულას ჯოხი, სიკვდილის ერთ-ერთი საჩუქარი და თითქმის უძლეველი გახდა, სანამ დამბლდორმა არ დაამარცხა.

დამბლდორი ცნობილია დრაკონის სისხლის გამოყენების 12 ხერხის აღმოჩენით და ალქიმიური ნაშრომების გამოქვეყნებით ნიკოლას ფლამელთან ერთად. როდესაც ალბუსი ჰოგვორტსში სწავლობდა, მამამისი აზკაბანში, ჯადოქრების ციხეში ჩასვეს სამ მაგლზე თავდასხმის გამო. ლორდ ვოლდემორს მხოლოდ დამბლდორის ეშინოდა. უნდა აღინიშნოს, რომ ალბუსი ყოველთვის უარს ამბობდა მაგიის მინისტრობაზე, იცოდა რომ მის ხელში ძალაუფლება არ უნდა ყოფილიყო და ყველა სხვა თანამდებობას ჰოგვორტსის დირექტორობა ერჩივნა. თუმცა იგი ყოველთვის იდეალურად აკონტროლებდა სიტუაციას და გარშემომყოფებს — იმდენად, რომ საკუთარი მკვლელობაც თვითონ მოაწყო.

ოჯახი
ელექტრული კონდენსატორი

ელექტრული კონდენსატორი (, ან ) — პასიური ელექტრონული კომპონენტი, რომელიც წარმოადგენს დიელექტრიკით გარემოცული ორი ან რამდენიმე ელექტროდის (შემონაფენის) სისტემას, რომელსაც აქვს ელექტრული მუხტისა და შესაბამისი ელექტრული ენერგიის დაგროვების უნარი. იყენებენ ელექტრული ტევადობის შესაქმნელად.

პასიური ელექტრონული კომპონენტია და გამოიყენება გარკვეული ტევადობის მისაღებად სხვადასხვა ელექტრულ მოწყობილობებში. მისი დანიშნულებაა ელექტრული ველის ენერგიის დაგროვება. იგი შედგება ორი ფირფიტის ფორმის ბრტყელი ელექტროდისაგან და მათ შორის მოთავსებული დიელექტრიკისაგან, რომლის სისქე მცირეა ფირფიტის ზომებთან შედარებით.

კონდენსატორი მუდმივი დენის წრედში დენს არ ატარებს, რადგან იგი ცვლადი დენისაგან განსხვავებით ფირფიტებზე ვერ ახდენს პოლარობის ცვლილებას და შესაბამისად — მუხტის გადატანას.

კონდესატორის პირვანდელი ნიმუში შეიქმნა 1740-იან წლებში, რომელიც ახლა ცნობილია როგორც ლეიდენის ქილა. 1748 წელს ბენჯამინ ფრანკლინმა ასეთი ქილები მიმდევრობით შეართა და შექმნა ერთგვარი ელექტრული აკუმულატორი.

კონდენსატორის ტევადობა ელექტრულ სქემებში ხშირად მითითებულია მიკროფარადეებში (მკფ), თუმცა არსებობს ნანოფარადი(ნფ), პიკოფარადი(პფ) და ა. შ.

მუშაობის მექანიზმი
კონდენსატორი შედგება ორი განცალკევებული გამტარისგან, რომლებიც გამოყოფილია დიელექტრიკული გარემოთი. ეს არაგამტარი გარემო შეიძლება იყოს ვაკუუმი ან დიელექტრიკი, მაგალითად: მინა, ჰაერი, ქაღალდი და ა.შ. კულონის კანონიდან გამომდინარე, კონდესატორის ერთ მხარეს არსებული მუხტი მიიზიდავს მეორე მხარეზე არსებულ საპირისპირო ნიშნის მქონე მუხტს. ამ მიზიდულობის გამო კონდესატორს შეუძლია დააგროვოს საპირისპირო ნიშნის მქონე თანაბარი რაოდენობის მუხტები. მუშაობის მექანიზმის უკეთ გასააზრებლად განვიხილოთ წარმოდგენილი სურათი. მოცემულ კონდესატორის ფირფიტებზე დაგროვილია 2 რაოდენობის ელექტრული მუხტი - მარცხენა მხარეს + და მარჯვენა მხარეს -. მათ შორის, დიელექტრიკულ გარემოში (ნარინჯისფერი) წარმოიქმნება ელექტრული ველი , და წარმოიქმნება პოტენციალთა სხვაობა .

კონდესატორის დასახასიათებლად შემოღებულია სიდიდე - ტევადობა, რომელიც აღწერს კონდენსატორის მუხტების დაკავების უნარს. ერთეულთა საერთაშორისო სისტემაში ტევადობის ერთეულია ფარადი (ეწოდა მაიკლ ფარადეის პატივსაცემად). ერთი ფარადი არის ერთი კულონი მუხტი თითოეულ გამტარ ფირფიტაზე, რომელიც წარმოქმნის 1 ვოლტ ძაბვას, ესე იგი - 1კ/ვ.

= \{}{}

კონდესატორის ტევადობა დამოკიდებულია მის გეომეტრიაზე, კერძოდ ფირფიტათა ფართობზე და მათ შორის მანძილზე . რაც უფრო დიდია კონდესატორი რაც უფრო მცირეა მათ შორის მანძილი, მით მეტი მუხტის დაკავება შეუძლია. ფირფიტებს შორის არსებული დიელექტრიკული გარემოს შეღწევადობა ასევე ზრდის კონდესატორის ტევადობას.

ფარადი ძალიან დიდი სიდიდეა. პრაქტიკაში იყენებენ უფრო პატარა სიდიდეებს. მკფ (მიკროფარადი)=10-6(0.000001) ფ, ნფ (ნანოფარადი)=10-3(0,001) მკფ,  პფ (პიკოფარადი)=10-6(0.000001) მკფ.

დიდი ელექტრული ტევადობით (1მკფ – 10 000მკფ ) გამოირჩევიან ე.წ. ელექტროლიტური კონდენსატორები. ასეთი კონდენსატორების თავისებურება იმაში მდგომარეობს, რომ ისინი პოლარიზებული არიან და მათი ჩართვა სქემაში უნდა მოხდეს პოლარობის დაცვით.

კონდენსატორის მეორე მნიშვნელოვანი მახასიათებელია მისი მუშა ძაბვა. კონდესატორის არჩევისას აუცილებლად უნდა იქნას გათვალისწინებული ეს პარამეტრი, რადგან კონდენსატორის ჩართვა უფრო დიდი ძაბვის წრედში გამოიწვევს მის მწყობრიდან გამოსვლას.
ექსჰიბიციონიზმი

ექსჰიბიციონიზმი ( — ჩვენება, გამოფენა) — გვერდითი სექსუალური ქმედება, როდესაც ადამიანი სექსუალურ კმაყოფილებას იღებს უცხო პირთ თავისი გენეტალიების დემონსტირებისას. ექსჰიბიციონისტი, ძირითადად, შიშვლდება საპირისპირო სქესის ადამიანის წინ საზოგადოებრივ ადგილას. როგორც წესი, ის არ ფიქრობს სექსუალური კონტაქტის გაგრძელებაზე ან ურთიერთობის დამყარებაზე, გენეტალიების ჩვენებას თან სდევს სექსუალური აღზნებადობა და მასტურბაცია.
ოლფაქტოფილია

ოლფაქტოფილია ( — ყნოსვა; — სიყვარული) და ოსმოლაგნია ( „ოსმე“ — ყნოსვა; „ლაგნეია“ — სურვილი, ჟინი) — ტერმინები, რომლებიც გამოიყენებიან ისეთი პარაფილიის აღწერისთვის, რომლის დროსაც ადამიანები განიცდიან სექსუალურ ლტოლვას ან/და სექსულაურ აღგზნებას სუნისა თუ სურნელის მიმართ, რომელსაც მეორე ადამიანის სხეული გამოყოფს, განსაკუთრებით ინტიმურ ადგილებიდან.
სექსოლოგია

სექსოლოგია ( და ) — სამეცნიერო დისციპლინა, რომელიც შეისწავლის ადამიანის სექსუალობის ყველა გამოვლინებას, მათ შორის როგორც ნორმალური სექსუალობის დახასიათების მცდელობებს, ასევე სექსუალურ პრაქტიკაში ცვალებადობის შესწავლას, მათ შორის პარაფილიას (სექსუალური გადახრები) და სექსუალურ აშლილობას.

თანამედროვე სექსოლოგია მულტიდისციპლინური დარგია, რომელშიც გამოიყენება მეთოდები მთელი რიგი მომიჯნავე დისციპლინებისა: ბიოლოგია, მედიცინა, ფსიქოლოგია, სტატისტიკა, ეპიდემოლოგია, პედაგოგიკა, სოციოლოგია, ანტრაპოლოგია, და ზოგჯერ კრიმინალისტიკაც.
ძველი ბერძნული ენა

ძველი ბერძნული ენა  — ბერძნული ენის განვითარების კონკრეტული ისტორიული საფეხურია, ვინაიდან მასზე ძველ საბერძნეთში არქაულ (ძვ. წ. - საუკუნეებში) და კლასიკურ (ძვ. წ. - საუკუნეებში) ხანებში მეტყველებენ. ძველი საბერძნეთის ელინისტურ (კლასიკურისშემდგომ) ხანაში საერთო ბერძნულ ენად — კოინედ ჩამოყალიბდა.

აგრეთვე იხილეთ
ბერძნული დამწერლობა
ბერძნული ენა
ფეტიშური ტრანსვესტიზმი

ფეტიშური ტრანსვესტიზმი — სექსუალური ფეტიშიზმი, რომელიც გამოიხატება საწინააღმდეგო სქესის ადამიანის სამოსის ჩაცმით. (სექსუალურ აღზნებას, იგივე სქესის ადამიანის სამოსის ჩაცმისას, ჰომეოვესტიზმი ეწოდება).

როგორც წესი, ფეტიშისტი ტრანსვესტიტის გადაცმას არ აქვს კავშირი გენდერულ იდენტობასთან., რომელიც მათ შემთხვევაში ემთხვევა ბიოლოგიურ სქესს. თუმცა არსებობს ორმაგი როლის მქონე ტრანსვესტიტი — ადამიანი, რომელიც არა მხოლოდ იცვამს ტანსაცმელს, არამედ ფსიქოლოგიურადაც ითავისებს საპირისპირო სქესის როლს. ასეთი ადამიანებისთვის გენდერული იდენტობა შეიძლება შეიცვალოს ცხოვრების სტილის ცვლილებასთან ერთად, მოხდეს მონაცვლეობა ქალიდან კაცში და პირიქით. არის შემთხვევები, როდესაც ის იდენტობა, რომელიც უპირისპირდება მის ბიოლოგიურ სქესს, ადამიანისთვის უფრო მისაღები ხდება, მაგრამ ეს არ ნიშნავს იმას, რომ იგი მიმართავს ქირურგიულ ჩარევას და სქესის კორექციას — მისთვის სავარაუდოდ საკმარისი იქნება თუ გარემომცველები მას აღიქვამენ მისი გენდერული იდენტობის შესაბამისად.

გალერეა
პიროლაგნია

პიროლაგნია ( „პირ“ — ცეცხლი; „ლაგნია“— ჟინი), აგრეთვე პიროფილია ( „ფილია“ — სიყვარული) — პარაფილიის შედარებით იშვიათი ფორმა, რომლის დროსაც ადამიანი სიმოვნებას იღებს ცეცხლისგან და მისი გასაჩაღებელი ღონისძიებებისგან. პიროლაგნია პირომანიისგან იმით განსხვავდება, რომ სიამოვნება, რომელსაც ადამიანი განიცდის, სექსუალური ხასიათისაა.
ქრონოფილია

ქრონოფილია ( „ქრონოს“ — დრო; „ფილია“ — სიყვარული) — პარაფილიის სახე, როდესაც წყვილი განიცდის სექსუალურ აღზნებას მათ შორის ასაკობრივი სხვაობის გამო. ტერმინი შეღებულია ჯონ მანის მიერ და სათავეს იღებს ბერძნული სიტყვებიდან „ქრონოს“ — დრო და „ფილია“ სიყვარული. აღნიშნული ტერმინი არ არის სექსოლოგთა მიერ ფართოდ მიღებული, ისინი გამოიყენებენ ტერმინებს, რომლებიც უფრო კონკრეტულად განსაზღვრავენ ასაკობრივ დიაპაზონს.
ფროტერიზმი

ფროტერიზმი , იშვიათად თაჩერიზმი  — ფსიქიატრიაში კლინიკური დაავადების აღმნიშვნელი ტერმინი, რომელიც გულისხმობს პარაფილიის ერთგვარ სახეობას, რომლის დროსაც სექსუალური აღგზნება სხვა ადამიანთან ცალმხრივი შეხებისან ან/და ხახუნისას მიიღწევა. ამგვარი კონტაქტი ხელების ან გენიტალიების შეხებისას დგება. ასეთი პაციენტები მამაკაცები არიან და მათი მსხვერპლი, ხშირ შემთხვევაში, ქალები არიან. თუმცაღა, არის ფროტევრისტი ქალების და მამაკაცებით გატაცებული მამაკაცი ფროტევრისტების შემთხვევებიც. უფროსი ასაკის ადამიანის ბავშვისადმი ფროტევრისტული მიდრეკილება კი, ძირითადად, ბავშვზე სექსუალური ძალადობის ადრეული სტადიაა. ამგვარი ცალმხრივი ქმედება შეუმჩნევლად ხორციელდება ისე, რომ მსხვერპლი ამ დროს საპასუხო რეაქციას ვერ ახერხებს. ასეთი სახის ქმედება ხშირია საზოგადოებრივ ადგილებში — გადაჭედილ ტრანსპორტში ან კონცერტებზე.

არსებობს ფროტერიზმის სხვადასხვა სახე: ერთი, როდესაც ეს არის მთავარი და ძირითადი ფორმა სექსუალური კმაყოფილების მისაღებად, და მეორე, როდესაც ის იღებს ეპიზოდურ სახეს, მაგალითად ფროტერი შეიძლება იყოს სექსის მხრივ დაუკმაყოფილებელი კაცი, ან მოზარდი, რომელიც ქალთან შეხებისას ადვილად აღიგზნება. მეორე შემთხვევა შეიძლება იყოს ძლიერი და დასრულდეს ეაკულაციით.

:#
ცოდნა (საზოგადოება)

საზოგადოება „ცოდნა“ (სრული სახელი: საქართველოს ილია ჭავჭავაძის სახელობის საერთაშორისო სამეცნიერო-კულტურულ-საგანმანათლებლო კავშირი „საზოგადოება ცოდნა“) — საგანმანათლებლო-საქველმოქმედო ორგანიზაცია საქართველოში.

1991 წლიდან „საზოგადოება ცოდნა“ საერთაშორისო ასოციაციის წევრია, რომელშიც გაწევრიანებული არიან „ცოდნის“ სისტემის ორგანიზაციები მსოფლიოს მრავალი ქვეყნიდან. ამ კავშირების მეოხებით „საზოგადოება ცოდნა“ ყოველწლიურად რამდენიმე ნაშრომს გამოსცემს ამერიკის შეერთებულ შტატებში. აწარმოებს სამეცნიერო, კულტურულ საგანმანათლებლო ინფორმაციისა და ლექტორთა გაცვლას.

2007 წელს „საზოგადოება ცოდნამ“ მიიღო აკრედიტაცია განათლების სამინისტროსგან და 2008 წლის სექტემბრიდან იწყებს ფარმაცევტის სპეციალობაზე აბიტურიენტების მიღებას.
ცოდნა (მრავალმნიშვნელოვანი)

ცოდნა შეიძლება აღნიშნავდეს:
ცოდნა – სინამდვილის ჭეშმარიტი, ადეკვატური ასახვა ადამიანის ცნობიერებაში წარმოდგენების ცნებების, მსჯელობებისა და თეორიების სახით
ცოდნა – საქართველოს ილია ჭავჭავაძის სახელობის საერთაშორისო სამეცნიერო-კულტურულ-საგანმანათლებლო კავშირი
ცოდნა – ლაგოდეხის მუნიციპალიტეტის სოფელ მაწიმის ძველი სახელწოდება
პანსპერმია

პანსპერმია ( „პან“ — მთელი, მთლიანი; „სპერმა“ — თესლი) — ჰიპოთეზა, რომლის მიხედვით სიცოცხლის წარმომქმნელი „თესლი“ უკვე მთელ სამყაროშია მიმოფანტული, რომ ამ „თესლების“ მეშვეობით არსებობს დედამიწაზე ცხოვრება და რომ მათ შეიძლება გაავრცელონ, ან უკვე გაავრცელეს სიცოცხლე სხვა საცხოვრებლად ვარგის სხეულზე.

ექსოგენეზისი ( „ექსო“ — გარე, გარე სამყარო; „გენეზის“ — წარმოქმნა, წარმოშობა) — ეს
უფრო ვიწრო ჰიპოთეზაა, რომ დედამიწაზე სიცოცხლის წარმომქმნელი შემოტანილია სამყაროს რომელიღაც ნაწილიდან, მაგრამ არ გვეუბნევა რამდენათაა ის მიმოფანტული სამყაროში. რადგან ტერმინი „პანსპერმია“ უფრო გავრცელებულია, ამიტომ მას ხშირად ხმარობენ ექსოგენეზისის მაგივრად.
ანთალია

ანთალია, ადალია — საკურორტო და საპორტო ქალაქი თურქეთის სამხრეთში. ანთალიის პროვინციის ადმინისტრაციული ცენტრი, მდებარეობს ზღვის დონიდან 30 მეტრ სიმაღლეზე. ქალაქის მოსახლეობა — 994,890 კაცი (2011 წ.). დღეისათვის ანთალია გაყოფილია ორ — ძველ და ახალ ქალაქად.

2013 წელს ანთალია გახდა მსოფლიოში მესამე ქალაქი უცხოელი ტურისტების რაოდენობით.
ემეტოფილია

ემეტოფილია ( „ემეტო“ — პირღებინება; — სიყვარული) — სექსუალური ფეტიშიზმი, როდესაც ადამიანი აღიგზნება პირღებინებისას ან სხვათა პირღებინების დაკვირვებისას. ამ აქტის გახორციელებას პარტნიორებს შორის, რაც გამოიხატება ერთმანეთზე პირის ღებინებით, ეწოდება რომაული წვიმა (სახელი მოდის რომაულ ლხინზე ხშირი პირღებინების შედეგად).
ეფებოფილია

ეფებოფილია ( — „მომწიფებული“ და  — „სიყვარული“; ზოგჯერ მცდარად უწოდებენ ჰებეფილიას) — ტერმინი, რომელიც გამოიყენება მოზარდების მიმართ (ხშირ შემთხვევაში, თინეიჯერების) სექსუალური ლტოლვის აღნიშვნისთვის. ყოველდღიურ საუბარში, ამ ტიპის მიდრეკილებას პედოფილიას უწოდებენ, თუმცა ეს უკანასკნელი მკაცრად პუბერტატამდელი ასაკის ბავშვებით სექსუალურ გატაცებას აღნიშნავს. საგულისხმოა ის გარემოება, რომ ეფებოფილია არ არის შესული, როგორც პარაფილია დაავადებების საერთაშორისო ჩამონათვალში.
დიპოლდიზმი

დიპოლდიზმი  — პარაფილია, რომელიც ვლინდება ბავშვების გატყეპვით ან სხვაგვარი სხეულის დაზიანებით მიღებულ სექსუალურ აღგზნებაში. დაავადების სახელწოდება მომდინარეობს, გერმანელი სკოლის მასწავლებლის, ანდრეას დიპოლდის სახელიდან, რომელიც იმავდროულად სადისტი იყო და 1903 წელს, თავისი მოსწავლე — ჰაინც კოხი სიკვდილამდე სცემა.
ბიასტოფილია

ბიასტოფილია ( — მოტაცება, გატაცება; — სიყვარული), ასევე რაპტოფილია ( — შეპყრობა) — პარაფილია, როდესაც ადამიანი სექსუალურად აღიგზნება ადამიანზე, განსაკუთრებით უცხოზე, ძალდატანებითი იერიშის გამოყენებისას.

ზოგ ლექსიკონში ეს ორი ტერმინი მოცემულია სინონიმებად, თუმცა სხვები აღწერენ რაპტოფილიას, როგორც პარაფილიას, სადაც სექსუალური აგზნება მიიღწევა მსხვერპლის გატაცებით.

ეს პარაფილიები არის სექსუალური სადიზმის ფორმა.
აგალმატოფილია

აგალმატოფილია ( — ქანდაკება; — სიყვარული) — სექსუალური მიზიდულობა ქანდაკების, თოჯინის, მანეკენის, ან სხვა ფიგურული ფორმის ობიექტის მიმართ. მიზიდულობა შეიძლება მოიცავდეს სექსუალური კონტაქტის სურვილს ობიექტთან, ან ფანტაზიას ჰქონდეს სექსუალური (ან არასექსუალური) შეჯახება გაცოცხლებულ ან უსულო სასურველ ობიექტთან. ფანტაზიაში ასევე შედის თვით ობიექტებს შორის სექსუალური აქტის ყურება, ან სექსუალური კმაყოფილების მიღწევა ფიქრებით, რომ იყო გარდაქმნილი ან სხვა გარდაქმნა სასურველ ობიექტად.

აგალმატოფილია ასევე შეიძლება მოიცავდეს პიგმალიონიზმს (მითიდან პიგმალიონის შესახებ), რომელიც აღწერს სიყვარულის ფორმას მის მიერ შექმნილი ობიექტის მიმართ.
კატოპტრონოფილია

კატოპტრონოფილია ( „კატოპტრიზო“ — სარკე; „ფილია“ — სიყვარული) — პარაფილია, რომლის დროსაც ადამიანი სექსუალურ აღგზნებას სარკის წინ აღწევს. ამგვარი ქმედება შესაძლოა მოიცავდეს სარკის წინ სექსს ან მასტურბაციას. ხშირ შემთხვევაში, ამ დროს ვლინდება სხვა მიდრეკილებებიც, როგორიცაა მაგალითად, სარკის წინ ორგია ან სტრიპტიზი.
ვატი

ვატი (აღნიშვნა: ', ') — სიმძლავრის საზომი (წარმოებული) ერთეული ერთეულთა საერთაშორისო სისტემაში. აღსანიშნავია, რომ ერთი ცხენის ძალა ტოლია 735.5-დან 750-მდე ვატისა.
არსებობს მექანიკური, თბური და ელექტრული სიმძლავრე. სახელი ეწოდა ჯეიმზ ვატის პატივსაცემად. ქართული აღნიშვნაა ვტ, საერთაშორისო .

მექანიკაში 1 ვატი არის სიმძლავრე რომლის დროსაც 1 წამში 1 ჯოული მუშაობა სრულდება.
სითბური ნაკადის სიმძლავრე 1 ვატი ექვივალენტურია 1 ვატი მექანიკური სიმძლავრისა.
1 ვატი აქტიური ელექტრული სიმძლავრეც 1 ვატი მექანიკური სიმძლავრის ექვივალენტურია და განისაზღვრება როგორც სიმძლავრე 1 ამპერი მუდმივი დენისა 1 ვოლტი ძაბვის დროს.

1 კილოვატი (კვტ) = 103 ვატი ანუ 1000
1 მეგავატი (მგვტ) = 106 ვატი.